необходимо да бъдат взети предвид всички елементи. Освен това при оценяването на отделните елементи в списъка могат да се използват едни и същи фактически обстоятелства. Въпреки това, всяко заключение относно значителни нарушения по смисъла на член 2, параграф 6а, буква а) трябва да се направи въз основа на всички налични доказателства. Цялостната оценка на съществуването на нарушения може също така да обхваща и общия контекст и ситуацията в държавата на износа, по-специално в случаите, когато основните елементи от икономическото и административното устройство на държавата на износа оправомощават държавните органи да се намесват в силите на пазара, което вследствие доказва, че цените и разходите не са резултат от силите, действащи на свободния пазар.
 (44)
 Член 2, параграф 6а, буква в) от основния регламент предвижда, че „(к)огато Комисията има основателни данни за евентуално наличие на значителни нарушения, посочени в буква б), в определена държава или в определен сектор в тази държава и когато е необходимо за ефективното прилагане на настоящия регламент, Комисията изготвя, публикува и редовно актуализира доклад с описание на обстоятелствата на пазара, посочени в буква б), в тази държава или сектор.“
 (45)
 При започването на прегледа заинтересованите страни бяха приканени да опровергаят, да коментират или да допълнят доказателствата, съдържащи се в досието по разследването. В това отношение Комисията се базира на доклада (8), показващ наличието на значителна държавна намеса на много равнища в икономиката, в това число на специфични нарушения в ключови производствени фактори (като например земя, енергия, капитал, суровини и труд), както и в конкретни отрасли (като например стоманодобивната и химическата промишленост). Докладът беше включен в досието по разследването още в началния етап. Искането съдържа и някои други доказателства, които са от значение и допълват информацията от доклада.
 (46)
 В искането заявителят се позовава на нарушенията в сектора на волфрамовата промишленост, посочени в доклада, по-конкретно:
 —
 мерки от страна на ПКНР за ограничаване на капацитета и за подкрепа на продукти надолу по веригата: ограничения върху броя на лицензите за минни дейности и за износ, производствените квоти и допълнителни ограничения за добив и преработка;
 —
 планове за намаляване на производството на волфрамов концентрат, обявени през 2016 г. от осем едри производители в КНР, след искане от страна на китайското Сдружение на волфрамовата промишленост;
 —
 волфрамът е част от 13-ия петгодишен план за минерални ресурси и е силно регулиран;
 —
 волфрамът е предмет на изисквания за лицензиране на износа, съгласно които само на определени държавни предприятия е разрешено да търгуват с волфрам;
 —
 квоти за износ, и
 —
 натрупване на запаси.
 (47)
 Комисията проучи дали използването на цените и разходите на вътрешния пазар в КНР е целесъобразно предвид съществуването на значителни нарушения по смисъла на член 2, параграф 6а, буква б) от основния регламент. Комисията извърши това проучване въз основа на доказателствата, налични по досието, включително доказателствата в доклада, за който са използвани публично достъпни източници, предимно китайско законодателство, публикувани официални китайски документи в областта на политиката, доклади, публикувани от международни организации и проучвания/статии от представители на академичните среди, посочени в доклада. В този анализ беше включено проучване както на значителната